अनुसैट दी विशेषता एह् ऐ जे एह् ऐसा पैह्‌ला उपग्रह ऐ जिसी विश्वविद्यालय दे अकादमिक लोकें बनाया ऐ जदके आरआई सैट दे निर्माण च इजरायल दी मदाद लैती गेई ऐ। इस उपग्रह दी मदाद कन्नै भारत धरती उप्पर होने आह्‌ली हलचलें उप्पर अंतरिक्ष थमां पैनी नजर रक्खी सकग। इस उपग्रह दा मुक्ख उद्देश्य मानसून सनें सारे मौसमें च ते 24 घंटे धरती दी फोटो प्राप्त करना ऐ। उपग्रह भारत-पाक बन्ने उप्पर घुसपैठ दी बी जानकारी देग। प्रक्षेपण दे समें इसरो प्रमुक्ख जी माधवन नायर दी अगुआई च केईं वैज्ञानिकें सतीश धवन अंतरिक्ष केंद्र स्थित मिशन कंट्रोल सेंटर च मजूद हे ते उपग्रह दे प्रक्षेपण गी साह् रोकियै दिक्खा रदे हे। पीएसएलवी ने बडलै 6 बज्जियै 53 मैंट उप्पर डोआरी भरी ते 19 मैंट परैंत दौनें उपग्रहें गी उंदी कक्षा च भेजी दित्ता।